**Ministru kabineta noteikumu projekta "Grozījumi Ministru kabineta 2007.gada 20.marta noteikumos Nr.200 „Noteikumi par pilsētu, rajonu, novadu un pagastu vēlēšanu komisiju un vēlēšanu iecirkņu komisiju locekļu atlīdzību un ēdināšanas izdevumu kompensāciju" sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts izstrādāts, lai nodrošinātu Republikas pilsētu un novadu vēlēšanu komisiju un vēlēšanu iecirkņu komisiju likuma (2017.gada 16.februāra likuma "Grozījums Republikas pilsētu un novadu vēlēšanu komisiju un vēlēšanu iecirkņu komisiju likumā" redakcijā) 21. panta 3.2 daļā Ministru kabinetam doto uzdevumu, kas nosaka, ka šā panta trešajā daļā minētos Ministru kabineta noteikumus par atlīdzības apmēra noteikšanu vēlēšanu komisijas un iecirkņa komisijas priekšsēdētājam, sekretāram un komisijas locekļiem Ministru kabinets pārskata reizi četros gados iepriekšējā kalendāra gadā pirms kārtējām Saeimas vēlēšanām, ņemot vērā Centrālās statistikas pārvaldes oficiālajā statistikas paziņojumā publicēto valstī strādājošo aizpagājušā gada mēneša vidējās darba samaksas apmēru un ekonomisko attīstību valstī.Ministru prezidenta 2017.gada 15.marta rezolūcija Nr.12/2017-JUR-31, ar kuru uzdots līdz 2017. gada 31. decembrim sagatavot un noteiktā kārtībā iesniegt Ministru kabinetā Republikas pilsētu un novadu vēlēšanu komisiju un vēlēšanu iecirkņu komisiju likuma (2017. gada 16. februāra likuma "Grozījums Republikas pilsētu un novadu vēlēšanu komisiju un vēlēšanu iecirkņu komisiju likumā" redakcijā) 21. panta 3.2 daļā minētā tiesību akta projektu, attiecīgi nodrošinot Ministru kabinetam dotā uzdevuma izpildi.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Vēlēšanu komisiju un iecirkņa komisijas priekšsēdētājam, sekretāram un komisijas locekļiem atlīdzību šobrīd nosaka Ministru kabineta 2007.gada 20.marta noteikumi Nr.200 „Noteikumi par pilsētu, rajonu, novadu un pagastu vēlēšanu komisiju un vēlēšanu iecirkņu komisiju locekļu atlīdzību un ēdināšanas izdevumu kompensāciju" (turpmāk – noteikumi Nr.200). Noteikumos Nr.200 ir noteiktas darba stundas tarifa likmes, kas tiek piemērotas atalgojuma noteikšanā vēlēšanu komisiju priekšsēdētājam, sekretāram un locekļiem un kuras nav pārskatītas kopš 2013.gada, un tādējādi kļuvušas nekonkurētspējīgas. Līdz ar to ir nepieciešams pārskatīt un paaugstināt noteikumos Nr.200 noteiktās darba stundas tarifa likmes, nodrošinot konkurētspējīgu darba samaksu par darbu vēlēšanu organizēšanā, kas prasa augstu atbildību un paaugstinātu darba intensitāti, lai varētu nodrošināt sekmīgu vēlēšanu norisi, kā arī motivējot darbiniekus pieteikties darbam vēlēšanu komisijās uz vēlēšanu periodu. Ministru kabineta noteikumu projekts “Grozījumi Ministru kabineta 2007.gada 20.marta noteikumos Nr.200 „Noteikumi par pilsētu, rajonu, novadu un pagastu vēlēšanu komisiju un vēlēšanu iecirkņu komisiju locekļu atlīdzību un ēdināšanas izdevumu kompensāciju”” (turpmāk – noteikumu projekts) paredz paaugstināt darba stundas tarifa likmes vēlēšanu komisiju priekšsēdētājam, sekretāram un locekļiem par 28%, kas saistīts ar minimālās darba algas pieaugumu laika periodā no 2014.gada.Turklāt 2014.gadā no Centrālās vēlēšanu komisijas budžeta programmā 02.00.00 “Saeimas vēlēšanas” plānotā finansējuma netika izlietoti 254 039 *euro*, t.sk. atlīdzībai 100 607 *euro*. Savukārt, minētajā programmā 02.00.00 “Saeimas vēlēšanas” 2018.gadā plānotais finansējums, salīdzinot ar 2014.gadā izlietoto finansējumu, ir par 336 654 *euro* lielāks, t.sk. atlīdzībai par 152 942 *euro*.  Ministru kabineta 2016.gada 9.augusta sēdē (prot. Nr.39 48.§), izskatot Finanšu ministrijas sagatavoto informatīvo ziņojumu “Par ministriju jaunajām politikas iniciatīvām un optimizācijas pasākumiem 2017., 2018. un 2019.gadam”, pieņēma zināšanai Centrālās vēlēšanu komisijas iesniegto pieprasījumu par nepieciešamo finansējumu budžeta programmā 03.00.00 “Pašvaldību vēlēšanas” palielināt izdevumus 2017.gadam par 600 000 *euro* vēlēšanu organizēšanas elektroniskā pakalpojuma ieviešanai. Apropriācijas 250 889 *euro* pārdale uz Centrālās vēlēšanu komisijas budžeta programmu 03.00.00 “Pašvaldību vēlēšanas” vēlēšanu organizēšanas elektroniskā pakalpojuma ieviešanai tika veikta no FM budžeta programmas 33.00.00 „Valsts ieņēmumu dienesta un muitas politikas nodrošināšana”. Likumā “Par valsts budžetu 2017.gadam” Centrālai vēlēšanu komisijai tika piešķirts papildus finansējums jaunai politikas iniciatīvai 349 111 *euro* apmērā, lai nodrošinātu pašvaldību vēlēšanu norisi. Vēlēšanu organizēšanas e-pakalpojums ietvēra vēlēšanu zīmju maketu sagatavošanu, vēlēšanu datu elektronisku arhivēšanu, mācības - vēlēšanu rezultātu elektroniskā apkopošanā, mācības - kandidātu sarakstu iesniegšanā un citus pasākumus, kam būtu jāatstāj ietekme un ieguldījums Saeimas vēlēšanām, tādējādi nodrošinot iespējami ekonomisku vēlēšanu norisi un resursu izlietošanas lietderību, uz ko norādījusi arī Valsts kontrole revīzijas ziņojumā “Par Centrālās vēlēšanu komisijas 2016.gada pārskata sagatavošanas pareizību”. Vienlaikus, ņemot vērā, ka pēc reģionālās reformas valstī vairs nav rajonu un pagastu vēlēšanu komisiju, noteikumu projekts paredz noteikumu Nr.200 nosaukumu izteikt atbilstīgā redakcijā.  Noteikumu projekta spēkā stāšanās paredzēta ar 2018.gada 1.janvāri. |
| 3. | Projekta izstrādē iesaistītās institūcijas | Centrālā vēlēšanu komisija. |
| 4. | Cita informācija |  Jautājums par papildu finansējuma 324 294 *euro* apmērā  piešķiršanu 2018.gada Saeimas vēlēšanu nodrošināšanai netika atbalstīts ne Saeimas Budžeta un finanšu (nodokļu) komisijas  2017.gada 15.novembra sēdē, ne arī Saeimas 23.novembra sēdē, kur tika izskatīts likumprojekts “Par valsts budžetu 2018.gadam” un likumprojekts “Par vidēja termiņa budžeta ietvaru 2018., 2019. un 2020.gadam”. Līdz ar to, noteikumu projektā paredzētie pasākumi īstenojami piešķirto valsts budžeta līdzekļu ietvaros, nodrošinot, ka netiek uzņemtas saistības, kurām nav finansiāla seguma. Vienlaikus Ministru kabineta komitejas sēdē, kas notika 2017.gada 4.decembrī tika nolemts, ka gadījumā, ja, veicot 2018.gada Saeimas vēlēšanu sagatavošanas darbus, rodas iepriekš neparedzami apstākļi, kas tieši saistīti ar Saeimas velēšanu sekmīgu norisi, var tikt skatīts jautājums par papildus finansējuma piešķiršanu no līdzekļiem neparedzētiem gadījumiem. Šādā gadījumā Centrālā vēlēšanu komisija sagatavo informāciju, kas pamato  ārkārtas situāciju, pievienojot apliecinošus dokumentus, tajā skaitā aprēķinus, un iesniedz tos izvērtēšanai Finanšu ministrijai. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Republikas pilsētu un novadu vēlēšanu komisiju un vēlēšanu iecirkņu komisiju priekšsēdētājs, sekretārs un komisijas locekļi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes atsevišķi netika organizētas, jo noteikumu projekts tieši sabiedrības intereses neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Republikas pilsētu un novadu vēlēšanu komisijas un vēlēšanu iecirkņu komisijas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Projektā paredzētais tiks īstenots līdzšinējā kārtībā un apjomā, iestāžu funkcijas un uzdevumi netiek paplašināti, papildus finanšu un cilvēkresursi nav nepieciešami. |
| 3. | Cita informācija | Nav |

Finanšu ministre D.Reizniece - Ozola

Zvaigzne 67083976

Zanete.Zvaigzne@fm.gov.lv